Diari Oficial de la Generalitat Valenciana


Sumari del DOGV 9378, del 08-07-2022 (2022/6301)

RESOLUCIÓ de 29 de juny de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 422.40, Formació Professional i ensenyaments de règim especial, de la Conselleria d'Educació, Cultura i Esport, per import de 7.138,67 euros. Expedient 09.011/22-098.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6301


Data del document
:   29-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juny de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 422.40, Formació Professional i ensenyaments de règim especial, de la Conselleria d'Educació, Cultura i Esport, per import de 7.138,67 euros. Expedient 09.011/22-098. [2022/6301]  
En l'annex de transferències i subvencions corrents, del programa 422.40, «Formació Professional i ensenyaments de règim especial, s'inclou la línia de concurrència competitiva S1576 «Subvencions a escoles de música i escoles de música i dansa». La línia ja existia en el passat exercici en el qual, per la Resolució de 8 de setembre de 2021, de la Direcció General de Formació Professional i Ensenyaments de Règim Especial, es van concedir subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana. Segons informa la direcció general esmentada, per un error material, va quedar pendent el pagament a una de les entitats que va resultar beneficiària del 30 % de la subvenció que se li havia concedit, això a pesar que havia sigut degudament justificada i comprovada l'aplicació dels fons. Es tracta, doncs, d'obligacions degudament adquirides, que ascendeixen a 7.138,67 euros i, en aplicació del que es preveu en l'article 39.5.c de la Llei 1/2015, d'hisenda pública, sector públic instrumental i subvencions, és procedent la seua imputació a aquest exercici.  
D'altra banda, s'ha realitzat per la comissió de baremació la proposta de concessió de subvenció a les entitats que compleixen els requisits per a l'exercici 2022, i esgoten la dotació pressupostària disponible per a l'actual exercici 2022. Per això, la Conselleria d'Educació, Cultura i Esport proposa incrementar la dotació de la línia S1576, destinant a això disponibilitats existents en la línia de concurrència competitiva S7416 «Beques per a millorar la inserció professional de les dones», del mateix capítol i programa, que no està vinculat a compromisos en el que resta d'exercici, ni a finançament condicionat.  
A aquest efecte i en virtut del que es disposa en l'article 39.5.c de la Llei 1/2015 d'hisenda pública, sector públic instrumental i subvenciones i els articles 21 i 24 de la Llei 8/2021 de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 422.40 «Formació Professional i ensenyaments de règim especial», que suposen:  
  
1) Minorar la dotació de la línia de concurrència competitiva S7416, d'acord amb el següent detall.  
  
Codi Denominació Dotació anterior Modificació Dotació actual  
S7416 Beques per a millorar la inserció professional de les dones 100.000,00 € 7.138,67 92.861,33  
  
  
2) Incrementar la dotació de la línia de concurrència competitiva S1576, d'acord amb el següent detall:  
  
Codi Denominació Dotació anterior Modificació Dotació actual  
S1576 Subvencions a escoles de música i escoles de música i sansa 19.433.195,00 7.138,67 01.748.318,67  
  
  
València, 29 de juny de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.